Stqarrija minn Repubblika X'inhi r-raġuni li l-Prim Ministru qed iżomm is-skiet, qed jibqa' ċass u m'għamel xejn dwar l-iskandlu dwar l-għoti ta' art pubblika f'Pembroke lil tad- DB Group ? Repubblika mhux ser tħalli lil Robert Abela jfarfar mir-responsabbiltà tiegħu għal din il-korruzzjoni maħmuġa. Aħna bi ħsiebna nibqgħu ninsistu li din l-art hi tal-poplu Malti u għandha tingħata lura lill-poplu Malti. Din l-art hi ta' kulħadd. Aħna ninsistu li għanda titnieda inkjesta pubblika sabiex toħroġ il-verità kollha u biex ma nibqgħux naraw lil Joseph Muscat u lil Konrad Mizzi jippruvaw iwaħħlu f'xulxin. Ir-rapport tal-Awditur Ġenerali jgħid ċar u tond li t-trasferiment tal-art ma sarx skont il-liġi. Robert Abela jeħtieġ li jiddeċiedi: jew li jkompli jegħreq fil-ħama li kienu ħolqu dawk ta' qablu jew inkella li jaqdi dmiru. Jekk jipprova juża l-epidemija tal- coronavirus bħala skuża f'attentat biex jipprova jnessina u jġiegħelna noqgħodu lura milli nitolbu li jintradd lura dak li hu tagħna bi dritt, ikun qed jinsulta lill-poplu Malti. Robert Abela jew ser jagħżel li jkun ħaġa waħda mal-ħmieġ u l-korruzzjoni ta' Joseph Muscat u ta' Konrad Mizzi, jew inkella ser jagħżel li jagħmel id-dmir tiegħu u jnaddaf il-ħmieġ kollu li nħoloq. Robert Abela ma jistax juża l-marda tal- coronavirus biex jiknes dan il-ħmieġ taħt it-tapit. Il-korruzzjoni hi wkoll marda li teqred il-fibra morali tal-pajjiż u tmarrad lill-ekonomija. Il-Parlament u l-Gvern ma jistgħux jibqgħu siekta dwar dan l-iskandlu. U l-Pulizija ma jistgħux jibqgħu juru indifferenza. L-art pubblika ma tistax titħalla f'idejn dawk li ħatfuha llegalment. Previous: Dik ma kienitx intervista, Julia Next: L-isptarijiet: tgħid Joseph Muscat u l-klikka korrotta ser igħadduha lixxa fuq din ukoll? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Repubblika tinsisti li l-gvern għandu jaġixxi wara li xxandar ir-rapport tan-NAO dwar l-iżvilupp fil-Bajja ta' San Ġorġ